|  |  |  |  |  |  |
| --- | --- | --- | --- | --- | --- |
| **Rapporterende enhet:** | **Helsam** |  |  | **Periode:**  **T1 - 2018** |  |

# Ledelsesvurdering 1. tertial 2018

Helsam har i 1. tertial 2018 hatt fokus på tre saker som også til en viss grad har preget foregående tertialer og som til dels griper inn i hverandre.

På studiesiden har fakultetsstyret vedtatt anbefaling om nedleggelse av masterprogrammet Sykepleievitenskap og en varig omdisponering av studieplasser til øvrige masterprogram ved instituttet. En plan for endringer i øvrige masterprogram ferdigstilles i løpet av våren. Et sentralt element i planleggingen vil være krav til mer effektiv ressursinnsats i programmene.

På forskningssiden har det dels vært fokus på etableringen av Senter for primærhelsetjenesteforskning. Vi har ikke lykkes med å få på plass noen midlertidig senterleder, og aktiviteten i senteret koordineres av instituttleder med intern understøttelse i påvente av rekruttering av senterleder. Arbeidsgruppa tilknyttet senteret har vært sentral blant annet i utviklingen av søknad om miljøstøtte i NFR til senteret.

På økonomisiden er vi i ferd med å evaluere vår interne fordelingsmodell. Vi har fått tilslutning til å beholde hovedtrekkene i dagens modell og jobber nå videre med en videreutvikling av en bemanningsplan som skal sikre en bærekraftig balanse mellom ivaretakelse av undervisningsoppgaver og tilpasning til varig svekket basisfinanisering.

[Ledelsesvurderingen bør være på ca. en halv side

Ledelsesvurderingen skal gi en overordnet og kortfattet vurdering av enhetens virksomhet i ledelsesperspektiv. Ledelsesvurderingen skal normalt bygge på den øvrige rapporteringen, men vurderingen skal gi et mer overordnet perspektiv på enhetens samlede aktivitet og økonomi.]

Dato: 16.5.2018

Nina K. Vøllestad Knut Tore Stokke

instituttleder administrasjonssjef